Universitates Bruxellenses
Urbs Bruxellarum incepit solum ab anno 1788 urbem universitariam fieri. Imperator Iosephus II, dux Brabantiae, qui cupiebat in toto Imperio ad melius vertere doctrinas, decrevit ut in urbem Bruxellas tres Facultates Studii Generalis Lovaniensis transferrentur. Qua in urbe mansere a die 17 mensis iulii 1788 ad diem 1 mensis 1790, cum Status Belgici Uniti denuo eas Lovanium transtulerunt. Ab hoc anno igitur 1788 Bruxella facta est urbs universitaria, in qua decursu temporum sedem suam multae diversae Universitates condiderunt.